UTC+14:00
Ti UTC+14:00 ket panangilasin para iti timbengan ti oras manipud ti UTC iti +14. Daytoy ti kangatuan a sona ti oras, a ti kaibuksilanna ket dagiti lugar iti daytoy a sona ti oras ket isuda ti umuna a makakita ti baro nga aldaw, ken isu nga isuda ti umuna a mangrambak ti Baro a Tawen.
Ti UTC+14 ket gumay-at iti kaadayo a kas ti 30° a daya ti linia ti 180° a longitud ken agpartuat ti dakkel a kupin iti Sangalubongan a Linia ti Petsa.
Dagiti linaon
Kas pagalagadan nga oras (amin a paset ti tawen)[urnosen | urnosen ti taudan]
Oceania[urnosen | urnosen ti taudan]
- Kiribati
- Is-isla ti Line - mairaman ti Kiritimati (Isla ti Paskua)
- Ti database ti sona ti oras ti IANA a panangilasin ti sona ket ti Pasipiko/Kiritimati.
- Is-isla ti Line - mairaman ti Kiritimati (Isla ti Paskua)
Kas oras a panagin-inut ti lawag (kalgaw ti Akin-abagatan a Hemisperio)[urnosen | urnosen ti taudan]
Oceania[urnosen | urnosen ti taudan]
Pakasaritaan[urnosen | urnosen ti taudan]
Ti sentral a Pasipiko a Republika ti Kiribati ket nangipaammo ti panagbaliw ti sona ti oras para iti akindaya a guduana idi 1 Enero 1995, manipud kadagiti sona ti oras iti −11 ken −10 aginggana iti +13 ken +14. Sakbay iti daytoy, ti sona ti oras ti UTC+14 ket awan idi. Kas kolonia ti Britaniko, ti Kiribati ket naipatengga idi idiay Is-isla ti Gilbert, ti laud laeng ti daan a linia ti petsa. Kalpasan iti pannakawaya idi 1979, ti baro a republika ket tinawidna ti Phoenix ken is-isla ti Line manipud ti Estados Unidos, isu a dayta a pagilian ket nabingbingayen idi babaen ti linia ti petsa. Dagiti opisina ti gobierno kadagiti kasumbangir a bangir iti linia ket makakomunikadoda laeng babaen ti radio wenno telepono kadagiti uppat nga aldaw iti lawas no dagiti dua a bangir ket agiddanda a makasanay kadagiti kadawyan nga aldaw.
Ti pannakabaliw ti sona ti oras ti Kiribati ket kaibuksilanna a ti linia ti petsa ket napan nga agpadaya no likmuten daytoy a pagilian, tapno ti is-isla ti Line, a mairaman ti matagtagitao nga isla ti Kiritimati, a nagrugi idi tawen ti 2000 iti teritoriona sakbay ti aniaman a pagilian iti lubong, ti langa a ti gobierno ti Kiribati ket nagipuon a kas mabalin a panagawis kadagiti turista.[1]
Ti Tonga – ti nagan ti sona ti oras ti database ti sona ti oras ti IANA ket Pasipiko/Tongatapu – naus-usar ti UTC+14 para iti oras a panagin-inut ti lawag manipud idi 1999 aginggana idi 2002,[2] ken isu a nagrambak ti baro a tawen idi 2000 iti isu met laeng nga oras a kas ti Is-isla ti Line idiay Kiribati.
Idi gibus ti 29 Disiembre 2011 (UTC−10), ti Samoa ket nangipauna ti pagalagadan nga oras manipud ti UTC−11 aginggana ti UTC+13 (ken ti orasna ti panagin-inut ti lawag manipud ti UTC−10 aginggana ti UTC+14), ken napan iti sangalubongan a linia ti petsa iti sabali a bangir iti pagilian.[3][4] Ti panagsurot ti keddeng ti Samoa, ti Tokelau ket nangipauna met ti pagalagadan nga oras (nagus-usar nga awan ti oras a panagin-inut ti lawag), manipud ti UTC−11 iti UTC+13.[5]
Kitaen pay[urnosen | urnosen ti taudan]
- UTC-12:00, ti maudi a sona nga oras a mangrugi ti baro nga aldaw
Dagiti nagibasaran[urnosen | urnosen ti taudan]
- ^ Ariel, Avraham; Berger, Nora Ariel (2005). Plotting the Globe: Stories of Meridians, Parallels, and the International Date Line. Greenwood Press. p. 149. ISBN 0-275-98895-3.
- ^ http://www.timeanddate.com/worldclock/clockchange.html?n=277&year=1999
- ^ "Baliwan ti Samoa dagiti sona ti oras ken mangipauna babaen ti maysa nga aldaw". Metro.
- ^ "Ti Samoa ken mapan iti Sangalubongana Linia ti Petsa". Herald Sun.
- ^ "Tokelau: Saan a husto a lokakl nga oras kadagiti napalabas a 100 a tawen". 7 Agosto 2012.
bak_Cyrl ilo_Latn ilo_Latn ilo_Latn ilo_Latn ilo_Latn bjn_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn eng_Latn zho_Hant ilo_Latn ilo_Latn ilo_Latn